《江行偶作》
清代·姚椿

渺尔天涯去，凄然骚客悲。秋风山谷寺，暮雨小姑祠。

归燕依樯远，神鸦舞棹迟。萧萧江上曲，还唱《竹枝词》。

作者简介：（1777—1853）江苏娄县人，字春木，一字子寿，号樗寮。监生。在京师与洪亮吉、张问陶等唱和，有诗名。后受学姚鼐，以古文名。曾主讲荆南、景吴书院。工画墨竹。有《通艺阁诗录》、《晚学斋文录》、《樗寮文续稿》。又辑《清文录》。